CHESTIONARUL SCHEMELOR COGNITIVE YOUNG - FORMA SCURTĂ 3

(YSQ-S3)

INTRODUCERE

J. Young (2003) introduce termenul de scheme dezadaptative timpurii şi le defineşte ca fiind

teme largi cu privire la sine şi propriile relaţii cu ceilalţi ce se dezvoltă în copilărie, se elaborează pe

parcursul vieţii şi sunt disfuncţionale într-o anumită măsură.

Caracteristicile acestor scheme dezadaptative timpurii sunt următoarele:

Se dezvoltă în copilărie, ca rezultat al interacţiunii dintre temperamentul înnăscut şi

experienţele negative de zi cu zi ce apar în relaţia copilului cu persoanele apropiate;

Sunt responsabile pentru generarea unui distres emoţional puternic, conduc la consecinţe

defavorabile persoanei sau celor din jurul său;

Împiedică dezvoltarea autonomiei, exprimării proprii, acceptării şi a bunei interrelaţionări;

Sunt convingeri bazale, pattern-uri adânc înrădăcinate, teme centrale ale sinelui şi autoperpetuate;

Sunt activate de evenimentele cotidiene congruente cu scheme sau de o stare biologică.

Pentru evaluarea acestor scheme, Young şi colaboratorii săi (Young şi Brown, 1990, 2001,

apud Young, 2003) au dezvoltat Chestionarul Schemelor. Primele forme ale chestionarului sunt YSQ

– L2 (Chestionarul Schemelor Cognitive Young, forma lungă 2) şi YSQ- S2 (Chestionarul Schemelor

Cognitive Young, forma scurtă 2). YSQ – L2 are 205 itemi şi măsoară 16 dintre schemele cognitive

dezadaptative: Emotional deprivation (ED), Abandonment/Instability (AB), Distrust/Abuse (MA), Social

Isolation (SI), Deficiency/Shame (DS), Approval Seeking/Recognition Seeking (AS), Failure (FA),

Dependence/Incompetence (DI), Vulnerability to harm and illness (SS), Emotional Inhibition (EI),

Unrealistic standards (US), Entitlement/Grandiosity (ET), Insufficient Self-Control (IS). Este de preferat

a fi folosită cu scop clinic, deoarece pune în evidenţă fiecare schemă şi oferă mai multe informaţii utile.

Forma scurtă YSQ- S2 este compusă din 75 de itemi distribuiţi pe subscale: Ed, Ab, Ma, Si,

Ds, Fa, Di, Vh, Em, Sb, Ss, Ei, Us, Et, Is. Este frecvent folosită în cercetare deoarece poate fi

completată într-un timp mai scurt.

Recent, Young şi Brown (2001) au revizuit ambele forme ale chestionarului schemelor

cognitive, rezultând YSQ – L3 şi YSQ – S3. YSQ – L3 are 232 itemi şi măsoară toate cele

optsprezece scheme dezadaptative. YSQ - S3 are 114 itemi şi măsoară 18 scheme cognitive

disfuncţionale.

CE MĂSOARĂ TESTUL?

Au fost identificate optsprezece scheme dezadaptative grupate în cinci categorii sau domenii.

I. SEPARARE ŞI RESPINGERE – se referă la convingerea, presupunerea că nu vor fi

satisfăcute nevoile de securitate, siguranţă, îngrijire, empatie, acceptare şi respect. Acest prim

domeniu este compus din cinci scheme:

1. Deprivare Emoţională (Emotional Deprivation - ED) – ceilalţi nu ne oferă dragostea, protecţia

şi înţelegerea de care avem nevoie. Există trei forme majore de deprivare emoţională: a)

deprivarea de îngrijire (absenţa atenţiei, afecţiunii şi căldurii sufleteşti). b) deprivarea de înţelegere

(absenţa empatiei) c) deprivarea de protecţie (absenţa direcţionării, îndrumării, ghidării)

2. Abandon / Instabilitate (Abandonment/Instability - AB) – sentimentul că cei apropiaţi nu vor

putea să ne ofere susţinerea emoţională de care avem nevoie, pentru că aceştia la rândul lor, sunt

instabili emoţional, nu sunt prezenţi când avem nevoie de ei sau ne vor părăsi pentru altcineva.

3. Neîncredere / Abuz (Distrust/Abuse - MA) – convingerea că, într-un final, ceilalţi ne vor răni

intenţionat, că ne înşeală, abuzează de noi, ne fac să suferim, ne umilesc sau ne mint.

4. Izolare socială / Înstrăinare (Social Isolation - SI) – senzaţia de izolare socială, că suntem

diferiţi de alţii şi că nu putem face parte dintr-un grup.

5. Defect / Ruşine ( Deficiency/Shame - DS) – sentimentul că suntem fără valoare, că suntem răi,

nedoriţi, inferiori sau incapabili în anumite aspecte importante ale vieţii, iar dacă ceilalţi vor vedea

acest lucru, nu ne vor mai fi iubi. Persoanele care interiorizează această schemă sunt sensibile la

critică, sunt foarte conştiente de ele însele, se compară cu ceilalţi, nu se simt în siguranţă în

prezenţa celorlalţi, au sentimentul de ruşine legat de propriul “handicap”.

II. AUTONOMIE ŞI PERFORMANŢĂ - al doilea domeniu este cel al slabei autonomii şi

performanţei scăzute şi se referă la perceperea propriei incapacităţi de a supravieţui şi funcţiona

independent. Acestui domeniu îi aparţin următoarele scheme:

6. Eşec (Failure - FA) – convingerea că nu eşti capabil să faci ceva bine, că inevitabil vei greşi, vei

eşua în domenii importante ale vieţii (şcoală, carieră, sport), că eşti prost, că ai un statut social

scăzut, şi mai puţin succes decât ceilalţi de aceeaşi vârstă.

7. Dependenţă / Incompetenţă (Dependence/Incompetence - DI) – convingerea că suntem

incapabili să ne îndeplinim bine responsabilităţile zilnice fără un sprijin considerabil din partea

celorlalţi. Apare senzaţia constantă de neputinţă.

8. Vulnerabilitate la rău şi boală (Vulnerability to harm and illness - VH) – frica exagerată de

catastrofe iminente ce ni se pot întâmpla oricând şi pe care nu le putem preveni. Această frică

poate apărea în legătură cu diferite boli (infarct miocardic), cu diferite probleme emoţionale grave

(teama de a nu înnebuni) sau alte catastrofe externe (prăbuşirea avionului).

9. Protecţionism / Ego infantil (Enmeshment/Underdeveloped Self - EM) – o relaţie emoţională

şi de apropiere exagerată faţă de persoane relevante (deseori părinţi), relaţie care împiedică

dezvoltarea propriei identităţi individuale şi sociale. Persoana are convingerea că nu va putea trăi

fără cealaltă, nu va putea fi fericită dacă nu va avea sprijinul acesteia.

III. DEFICIENŢA LIMITELOR - al treilea domeniu conţine scheme cu privire la limite defectuoase şi

constă în incapacitatea de a stabili sau stabilirea inexactă a limitelor interne, a responsabilităţilor faţă

de ceilalţi, a scopurilor pe termen lung. Apar dificultăţi în respectarea drepturilor celorlalţi, în stabilirea

şi atingerea unor scopuri personale realiste. Din acest domeniu fac parte două scheme:

10. Revendicare / Grandomanie (Entitlement/Grandiosity - ET) – convingerea că suntem superiori

altor oameni, deci revendicăm drepturi şi privilegii speciale. Regula reciprocităţii nu funcţionează

în acest caz. Revendicăm dreptul de a face ce vrem, indiferent dacă ceea ce dorim este ancorat

în realitate sau nu, indiferent care sunt consecinţele pentru celălalt. Un sentiment exagerat al

superiorităţii, care se manifestă cu scopul de a obţine control şi putere.

11. Autocontrol / Auto-disciplină insuficientă (Insufficient Self-Control - IS) – dificultatea de a se

controla, disciplina în obţinerea scopurilor, control insuficient al emoţiilor şi impulsurilor, toleranţă

scăzută la frustrare, dorinţa excesivă de menţinere a confortului, de evitarea a situaţiilor

neplăcute.

IV. DEPENDENŢA DE ALŢII - al patrulea domeniu este caracterizat prin focalizarea excesivă

pe satisfacerea dorinţelor, nevoilor altora în detrimentul satisfacerii propriilor dorinţe şi nevoi, cu scopul

obţinerii dragostei şi aprobării celor din jur. Schemele componente ale acestui domeniu sunt:

12. Subjugarea (Subjugation - SB) – controlul excesiv asupra celorlalţi. Are două forme principale:

subjugarea nevoilor (propriile preferinţe, decizii şi dorinţe sunt reprimate, ignorate) şi subjugarea

emoţiilor (exprimarea emoţiilor, în special a furiei este reprimată).

13. Auto-sacrificiul (Self-Sacrifice -SS) – fixarea excesivă, asupra satisfacerii nevoilor zilnice ale

celorlalţi în detrimentul satisfacerii propriile nevoi, pentru a evita sentimentul de a fi egoist, pentru

a menţine relaţia cu persoana pe care crede că trebuie să o ajute.

14. Căutarea Aprobării / Recunoaşterii (Approval Seeking/Recognition Seeking - AS) – căutarea

exagerată a aprobării, recunoaşterii sau atenţiei celorlalţi, fapt ce împiedică dezvoltarea identităţii

de sine. Stima de sine este dependentă în principal, de reacţia celorlalţi.

V. HIPERVIGILENŢĂ ŞI INHIBIŢIE - al cincilea domeniu este reprezentat de hipervigilenţă

şi inhibiţie. Sentimentele, impulsurile, alegerile spontane nu sunt exprimate iar persoana nu crede că

are dreptul de a fi fericită, relaxată. Sănătatea, relaţiile apropiate au, prin urmare, de suferit. Schemele

celui de al cincilea domeniu sunt:

15. Negativism / Pasivitate (Negativity/Passivity - NP) – aspectele negative ale vieţii sunt exagerat

conturate, subliniate, maximizate, în timp ce evenimentele sau aspectele pozitive, optimiste,

plăcute sunt minimalizate.

16. Inhibiţie Emoţională (Emotional Inhibition - EI) – inhibarea acţiunilor, sentimentelor,

comunicării spontane pentru a evita dezaprobarea celorlalţi, sentimentul de ruşine şi de pierdere

a controlului asupra propriilor impulsuri. Cele mai întâlnite forme de inhibiţie sunt: a) inhibarea

furiei şi agresivităţii, b) inhibarea impulsurilor pozitive, c) dificultate în exprimarea vulnerabilităţii

sau în comunicarea propriilor sentimente, d) excesiva invocare a raţionalităţii şi eliminarea

emoţionalului.

17. Standarde Nerealiste / Hipercriticism (Unrealistic Standards/Hypercriticism - US) –

convingerea că trebuie să atingem nişte standarde interiorizate de comportament şi performanţă

foarte ridicate, cu scopul de a evita critica. Aceste standarde nerealiste pot apărea sub forma

perfecţionismului, atenţiei deosebite la detalii, reguli rigide de tipul “trebuie”, nemulţumirea că nu a

realizat cât de mult ar fi vrut/ar fi trebuit să realizeze.

18. Penalizarea (Punishment - PU) – convingerea că oamenii ar trebui aspru criticaţi şi pedepsiţi

pentru greşelile lor. Implică tendinţa de a se înfuria, de a fi intolerant, punitiv şi nerăbdător cu acei

oameni (inclusiv cu propria persoană) ce nu ne satisfac propriile noastre expectanţe sau

standarde. Greşelile sunt uitate cu greutate, şi nu se ţine seama de natura failibilă a omului.

DESCRIEREA ITEMILOR

Cei 114 itemi sunt astfel repartizaţi pe subscale după cum urmează:

1. Deprivare Emoţională (ED): 1,25, 49, 73, 96;

2. Abandon/Instabilitate (AB): 2, 26, 50, 74, 97;

3. Neîncredere/Abuz (MA): 3, 27, 51, 75, 98;

4. Izolare Socială/Înstrăinare (SI): 4, 28, 52, 76, 99;

5. Defect/Ruşine (DS): 5, 29, 53, 77, 100;

6. Eşec (FA): 9, 33, 57, 81, 103;

7. Dependenţă/Incompetenţă (DI): 10,34, 58, 82, 104;

8. Vulnerabilitate la rău şi boală (VH): 11, 35, 59, 83, 105;

9. Protecţionism/Ego infantil (EM): 12, 36, 60, 84, 106;

10. Revendicare/Grandomanie (ET): 20, 44, 68, 92, 113;

11. Autocontrol/Auto-disciplină insuficientă (IS): 21, 45, 69, 93, 114

12. Subjugare (SB): 13, 37, 61, 85, 107;

13. Auto-sacrificiu (SS): 17, 41, 65, 89, 110;

14. Căutarea Aprobării/Recunoaşterii (AS): 16, 14, 22, 30, 38, 46, 54, 62, 70, 78, 86, 94, 101, 108;

15. Negativism/Pasivitate (NP): 7, 15, 23, 31, 39, 47, 55, 63, 71, 79, 87;

16. Inhibiţie Emoţională (EI): 18, 42, 66, 90, 111;

17. Standarde nerealiste/Hipercriticism (US): 19, 43, 67,91, 112;

18. Penalizare (PU): 8, 16, 24, 32, 40, 48, 56, 64, 72, 80, 88, 95, 102, 109.

ADMINISTRAREA ŞI COTAREA

I. Administrarea

În scop clinic, clientul/pacientul este rugat să completeze acest chestionar ca şi temă de casă,

după prima sau a doua întâlnire. În scop de cercetare, instrumentul poate fi administrat atât individual,

cât şi colectiv. Respondenţii vor evalua fiecare item pe o scală Lickert de 6 puncte unde: 1 = total

neadevărat în ceea ce mă priveşte, 2 = de cele mai multe ori neadevărat în ceea ce mă priveşte, 3 =

mai degrabă fals decât adevărat, 4 = mai degrabă adevărat decât fals, 5 = de cele mai multe ori

adevărat în ce mă priveşte, 6 = mă descrie perfect). Durata medie de completare a chestionarului este

de 25 de minute.

Unele persoane pot rememora traume puternice atunci când completează chestionarul şi,

datorită interferenţei emoţionale, durata completării poate fi mai lungă. Psihologul poate să ceară

acestor persoane să completeze un număr de întrebări pe săptămână. Alţii vor evita să-şi

administreze chestionarul, vor lăsa întrebări fără răspuns, deoarece încearcă să evite expunerea la

schemele dezadaptative proprii. Dacă aceste persoane vor continua să evite completarea

chestionarului, psihologul nu va insista, ci va discuta motivele pentru care nu fac acest lucru (evită

completarea chestionarului).

Cotarea răspunsurilor

Itemii sunt grupaţi în funcţie de scheme. Pe foaia de cotare, după fiecare item, apare un cod

de două litere indicând schema măsurată. De obicei, nu se înregistrează scorul total sau media

scorului pentru fiecare schemă, ci se reţin itemii cu scorurile cele mai mari (5 sau 6). Scorurile mari

indică/oferă informaţii relevante despre convingerile, schemele persoanei. Psihologul/Terapeutul poate

revedea rezultatele împreună cu clientul, punând întrebări despre itemii la care s-au înregistrat scoruri

ridicate. Se va discuta despre schemele evidenţiate prin obţinerea de scoruri ridicate la anumiţi itemi

apoi îl va învăţa numele fiecărei scheme înalt cotate şi semnificaţia ei.

Fidelitate chestionarului

Pentru stabilirea fidelităţii scalei, au fost incluşi în studiu, 160 de subiecţi, tineri şi maturi.

Administrarea instrumentului s-a făcut atât colectiv cât şi individual.

Chestionarul are o fidelitate foarte bună, obţinându-se un α Cronbach = .96. Au fost de

asemenea calculaţi coeficienţii α Cronbach pentru subscale (între .68 - .90) aceştia susţinând o bună

fidelitate a subscalelor (Tabel 1).

Tabel 1 Coeficienţii α Cronbach pentru subscale

Subscale Coeficeint α Cronbach

Deprivare emoţională (ED) .86

Abandon (AB) .83

Neîncredere /Abuz (MA) .84

Izolare Socială / Înstrăinare (SI) .80

Defect / Ruşine (DS) .85

Eşec (FA) .88

Dependenţă / Incompetenţă (DI) .81

Protecţionism / Ego infantil (EM) .68

Vulnerabilitate la rău şi boală (VH) .84

Subjugare (SB) .76

Auto-sacrificiu (SS) .82

Inhibiţie Emoţională (EI) .71

Standarde nerealiste / Hipercriticism (US) .75

Revendicare / Grandomanie (ET) .76

Autocontrol / Auto-disciplină insuficientă (IS) .68

Căutarea Aprobării / Recunoaşterii (AS) .88

Negativism / Pasivitate (NP) .90

Penalizare (PU) .86

Validitatea chestionarului

La validarea pe populaţia românească a chestionarului au participat 160 de subiecţi; 108

femei şi 52 bărbaţi, cu vârsta medie de 30 de ani. În acest proces s-au folosit chestionarele STAI-X1

şi STAI-X2 pentru măsurarea anxietăţii, SPIN şi ATQ. După întocmirea etalonului pentru YSQ – S3 au

fost eliminaţi subiecţii care au obţinut scoruri medii, pentru fiecare subscală. S-au realizat apoi

comparaţii între subiecţii ce au înregistrat scoruri mici şi subiecţii cu scoruri mari atât pentru nivelul

anxietăţii ca stare cât şi ca trăsătură.

Pentru anxietatea ca stare, nu se obţin diferenţe semnificative între cele două grupuri,

excepţie făcând schemele Us (t=2.55, p= .014) şi Pu (t=2.31, p=.025). Persoanele ce îşi fixează

standarde foarte înalte, uneori nerealiste, fiind foarte critice cu ele însele (m2, s.d.2) înregistrează o

stare de anxietate mai ridicată decât persoanele opuse lor (m2=48, s.d.2=2.98; m1=46.06, s.d.1 =

2.64). De asemenea, starea de anxietate creşte şi atunci când suntem intoleranţi faţă de propriile

greşeli dar şi faţă de greşelile celor din jur (m2= 48.07, s.d.= 3.90; m1= 45.95, s.d.=2.77).

Spre deosebire de anxietatea ca stare, nivelul anxietăţii ca trăsătură este puternic influenţat de

tăria credinţei în aproape toate schemele cognitive dezadaptative descrise de Young. Rezultatele sunt

prezentate în tabelul de mai jos.

Tabel 2 Rezultate privind anxietatea ca trăsătură

Scheme t p m s.d.

Ed 2.03 .046 m1 = 47.94

m2 = 50.91

s.d.1= 6.08

s.d.2= 6.28

Ab 2.81 .007 m1 = 47.67

m2 = 51.77

s.d.1= 5.38

s.d.2= 6.26

Ma 2.59 .012 m1 = 47.26

m2 = 50.95

s.d.1= 5.46

s.d.2= 6.10

Si 1.98 .050 m1 = 47.82

m2 = 50.75

s.d.1= 5.56

s.d.2= 5.90

Ds 3.32 .002 m1 = 47.71

m2 = 51.90

s.d.1= 5.15

s.d.2= 6.54

Fa 3.05 .004 m1 = 47.14

m2 = 52.10

s.d.1= 4.93

s.d.2= 7.30

Ei 2.28 .026 m1 = 46.53

m2 = 49.90

s.d.1= 4.41

s.d.2= 7.08

As 3.27 .002 m1 = 46.52

m2 = 51.18

s.d.1= 4.73

s.d.2= 6.30

Np 3.47 .001 m1 = 45.88

m2 = 52.30

s.d.1= 5.97

s.d.2= 6.88

Pu 2.14 .036 m1 = 47.13

m2 = 50.50

s.d.1= 5.67

s.d.2= 7.08

Vh 4.33 .000 m1 = 46.24

m2 = 52.64

s.d.1= 5.18

s.d.2= 7.03

Em 2.28 .026 m1 = 47.12

m2 = 50.74

s.d.1= 5.24

s.d.2= 6.92

Ss 2.42 .019 m1 = 47.14

m2 = 50.84

s.d.1= 4.68

s.d.2= 6.51

* m1 şi s.d.1 reprezintă media şi abaterea standard eşantionului ce înregistrează scoruri scăzute la

chestionarul schemelor, iar m2 şi s.d.2 reprezintă media şi abaterea standard eşantionului ce

înregistrează scoruri ridicate la chestionarul schemelor

Credinţa în schemele cognitive dezadaptative diferenţiază prin urmare persoanele anxioase

de cele non-anxioase. Expectanţa că nu vor fi satisfăcute nevoile de securitate, siguranţă, îngrijire,

empatie, acceptare şi respect va conduce la dezvoltarea anxietăţii ca trăsătură. De asemenea,

schema ce se referă la frica exagerată de catastrofe iminente ce pot să ni se întâmple oricând şi nu le

putem preveni creşte nivelul de anxietate. Convingerea că cel puţin una dintre persoanele implicate

într-o relaţie nu va putea trăi fără cealaltă, nu va putea fi fericită dacă nu va avea sprijinul acesteia

susţine o frică perpetuă de a fi respins. Blamarea de sine, convingerea că nu este capabil să facă

ceva bine, că inevitabil va greşi, va eşua în autorealizare va fi însoţită tot timpul de anxietate de

performanţă. Aceasta poate fi însă întreţinută şi de căutarea exagerată a aprobării, recunoaşterii sau

atenţiei celorlalţi. Atunci când sentimentele, impulsurile, alegerile spontane sunt împiedicate a se

exprima, persoana nu-şi rezervă dreptul de a fi relaxat, trăind o continuă stare de anxietate.

Al doilea instrument utilizat în validarea chestionarului YSQ-S3 este Inventarul de Fobie

Socială (SPIN – Social Phobia Inventory), adaptat pe populaţia românească de Chereji (2003). SPIN

conţine 17 itemi evaluaţi pe o scală de la 0 la 4. Ei măsoară frica, evitarea şi disconfortul fiziologic.

Corelaţia test-retest variază între .78 - .89 iar α Cronbach între .82 - .94. Subscalele YSQ-S3

dovedesc o bună validitate predictivă. Utilizând analiza de regresie lineară simplă, putem concluziona

că dezvoltarea unei fobii sociale poate fi prezisă în procent de 28% pe baza subscalei Sb (p=.000),

24% pe baza subscalei Vh (p=.000) şi Np (p=.000); 22% din varianţa fobiei sociale ar putea fi

explicată de Ma (p=.000), 20% de Em (p=.000); scorul obţinut la subscala Fa (p=.000) poate prezice

apariţia unei fobii sociale în procent de 19%, iar scorurile subscalelor Si (p=.000), Ds (p=.000) şi Di

(p=.000) în procent de 17%; 13% din varianţa fobiei sociale ar putea fi prezisă scorul subscalelor Ed

(p=.000), Ab (p=.000)şi respectiv As (p=.000); procente mai mici sunt înregistrate pentru Is (p=.001) –

9%, Ei (p=.009) şi Pu (p=.009) – 5%, Et (p=.026)- 3%.

Al treilea instrument utilizat pentru validare a fost ATQ – The Automatic Thoughts

Questionnaire, elaborat de Hollan şi Kendel, în 1980. ATQ este un chestionar format din 30 de itemi în

care subiectul este solicitat să marcheze pe o scală de la 1 la 5 cât de frecvent experienţiază o serie

de gânduri negative. ATQ are o consistenţă internă bună, α Cronbach este de .96 şi de asemenea o

bună validitate (corelează puternic cu BDI şi MMPI-D). Se obţin corelaţii semnificative între subscalele

YSQ-S3 şi ATQ (Chestionarul gândurilor automate). Cu cât credinţa în schemele dezadaptative este

mai mare, cu atât frecvenţa gândurilor automate este mai mare. Coeficienţii de corelaţie sunt

prezentaţi în tabelul de mai jos.

Tabel 3 Coeficienţi de corelaţie YSQ-S3 – ATQ

Ed Ab Ma Si Ds Di Ei Us

ATQ 44* 51* 54* 70* 74* 49* 33* 18**

Et Is As Np Pu Vh Em Sb

ATQ 43* 45* 28** 63* 34* 55* 43* 49*

* p< 0.01

** p < 0.05

În concluzie, YAQ-S3 are o bună validitate pe populaţia românească; poate discrimina între scoruri

mici şi socruri mari la anxietate, poate prezice fobia socială şi corelează puternic cu ATQ.

Etalonarea chestionarului

Pe baza rezultatelor obţinute s-au întocmit următoarele etaloane pentru subscalele YSQ-S3

(N=160).

Ed Ab Ma Si Fa

Scăzut 0-5 0-6 0-8 0-6 0-5

Mediu 5-7 6-8 8-11 6-8 5-8

Ridicat 7-12 8-12 11-15 8-11 8-10

Foarte

ridicat

12-30 12-30 15-30 11-30 10-30

m=9,43,

s.d=5,37

m=9,97,

s.d=5,23

m=11,97,

s.d=5,49

m=9,35,

s.d=4,57

m=8,73,

s.d=4,27

Ds Ei US Et Di

Scăzut 0-5 0-8 0-13 0-11 0-6

Mediu 5-7 8-10 13-17 11-14 6-8

Ridicat 10-14 17-20 14-19 8-11

Foarte ridicat

7-30

14-30 20-30 19-30 11-30

m=7, s.d=3,55 m=11,38,

s.d=4,73

m=16,56,

s.d=5,28

m=14,97,

s.d=5,52

m=8,93,

s.d=4,28

Is Vh Em Sb

Scăzut 0-9 0-5 0-6 0-6

Mediu 9-12 5-6 6-9 6-8

Ridicat 12-17 6-10 9-12 8-11

Foarte

ridicat

17-30 10-30 12-30 11-30

m=12,76,

s.d=4,57

m=8,19,

s.d=4,58

m=9,76,

s.d=4,57

m=9,03,

s.d=4,04

SS AS Np Pu

Scăzut 0-14 0-26 0-16 0-29

Mediu 14-18 26-35 16-21 29-36

Ridicat 18-22 35-43 21-31 36-46

Foarte

ridicat

22-30 43-84 31-66 46-84

m=18,14,

s.d=5,32

m=36,23,

s.d=13,24

m=24,76,

s.d=11,19

m=37,76,

s.d=11,92

BIBLIOGRAFIE SELECTIVĂ

1. Anastasi, A. (1988). Psychological testing, New York, Macmillan Publishing Company.

2. Chereji, S (2003). Cogniţie şi fobie socială, Lucrare de licenţă nepublicată, Oradea.

3. Pitariu, H & Albu, M. (1996). Psihologia personalului I. Măsurarea şi interpretarea diferenţelor

individuale, Cluj Napoca, Editura Presa Universitară Clujeană.

4. Radu, I & colab. (1993). Metodologie psihologică şi analiza datelor, Cluj Napoca, Editura Sincron.

5. Trif, S. (2006). The Romanian Version of Young Schema Questionnaire – Short Form (YSQ-S3).

Journal of Cognitive and Behavioral Psychotherapies, vol.6, no.2.

6. Young, E.J., Klosko, S. J. & Weishaar, E. M. (2003). Schema Therapy. A Practitioner’s Guide,

New York, The Guiford Press.

ANEXA 1

YSQ-S3

Instrucţiuni: lista de mai jos cuprinde afirmaţii folosite de o persoana pentru a se descrie pe sine. Vă

rugăm citiţi cu atenţie fiecare afirmaţie şi decideţi cât de bine vă descrie pe dvs.. Când nu sunteţi

sigur/ă, răspundeţi în funcţie de ceea ce simţiţi şi nu în funcţie de ceea ce credeţi că este adevărat.

Alegeţi valoarea dintre 1 şi 6 care credeţi că vă descrie cel mai bine si scrieţi numărul în locul din faţa

afirmaţiei.

1_ În general nu am avut pe cineva care să se îngrijească de mine, căreia (căruia) să-i împărtăşesc

din viaţa mea, sau căreia (căruia) să-i pese mult de tot ceea ce se întâmpla cu mine.

2__ M-am agăţat de cei apropiaţi mie pentru că m-am temut că mă vor părăsi.

3__  Simt că oamenii vor profita de mine.

4__ Nu-mi găsesc locul nicăieri.

5__ Nici o femeie/bărbat pe care o/îl doresc nu mă poate iubi odată ce îmi va vedea defectele.

6__ Este important pentru mine să fiu plăcut(ă) de aproape toată lumea pe care o ştiu.

7__ Chiar si când lucrurile par să meargă bine, eu cred că este doar temporar.

8__ Dacă fac o greşeală, merit să fiu pedepsit(ă).

9__ Aproape orice din activităţile mele de la şcoala sau la serviciu nu este atât de bine făcut ca a

celorlalţi.

10__ Nu mă simt capabil(ă) să mă descurc singur(ă) în fiecare zi a vieţii mele.

11__ Nu pot scăpa de sentimentul ca ceva rău este pe cale sa se întâmple.

12__ Nu am fost în stare sa mă despart de părinţii mei în felul in care o fac ceilalţi de vârsta mea.

13__ Cred că dacă fac ceea ce cred, dau numai de necazuri.

14__ Mă schimb in funcţie de oamenii cu care sunt pentru ca ei să mă placă mai mult.

15__ Dacă uneori se întâmpla ceva bun, mi-e teama că ceva rău va urma.

16__ Dacă nu fac tot ce pot, pot sa mă aştept să pierd.

17__ Sunt genul care de obicei sfârşeşte prin a avea grija de cei apropiaţi mie.

18__ Sunt prea conştiincios (conştiincioasă) să arăt sentimente pozitive faţă de ceilalţi (afecţiune,

preocupare).

19__ Trebuie să fiu cel mai bun în tot ce fac; nu accept sa fiu al doilea dintre cei mai buni.

20__ Am probleme când trebuie sa accept „nu” ca răspuns când vreau ceva de la ceilalţi.

21__ Nu mă pot motiva să îndeplinesc sarcini plictisitoare şi de rutina.

22__ Încerc sa mă adaptez.

23__ Nu poţi fi totdeauna atent; ceva rău va apărea întotdeauna.

24__ Nu există nici o scuză dacă fac o greşeală.

25__ În general oamenii nu au fost lângă mine ca să îmi ofere căldură, sprijin şi dragoste.

26__ Am atâta nevoie de ceilalţi încât mă îngrijorez că îi voi pierde.

27__ Simt că nu trebuie să las garda jos în prezenţa altor oameni pentru că altfel mă vor răni

intenţionat.

28__ Sunt fundamental diferit(ă) de ceilalţi oameni.

29__ Nici unul din cei pe care îi doresc eu nu va putea sa stea lângă mine odată ce mă va cunoaşte

cu adevărat.

30__ Stima mea se bazează mai ales pe felul cum mă vad ceilalţi.

31__ Oricât de mult aş munci, mi-e teama că aş putea să fiu falit(ă) financiar.

32__ Oamenii care nu-şi cunosc limitele îndeajuns ar trebui pedepsiţi în vreun fel.

33__ Sunt incompetent(ă) când este vorba de realizări.

34__ Mă gândesc la mine ca şi la o persoană dependentă când este vorba de viaţa de zi cu zi.

35__ Simt că un dezastru (natural, chimic, medical sau criminal) se poate întâmpla în orice moment.

36__ Părinţii mei şi cu mine tindem să ne implicăm în viaţa şi problemele celuilalt.

37__ Simt că nu am altă posibilitate decât să îndeplinesc dorinţele altora, altfel mă vor respinge.

38__ Să am bani şi să ştiu lume bună mă face sa fiu mai valoros(valoroasă).

39__ Mă îngrijorez de faptul că o decizie greşită poate duce la dezastru.

40__ In general nu accept scuzele altora. Ei nu sunt doritori să accepte responsabilităţi şi să suporte

consecinţele.

41__ Sunt o persoană bună deoarece mă gândesc la alţii mai mult decât la mine.

42__ Mi se pare jenant să-mi exprim sentimentele altora.

43__ Încerc să fac tot ce pot; nu mă mulţumesc cu suficient.

44__ Sunt deosebit(ă) şi nu trebuie să accept restricţii puse de ceilalţi.

45__ Daca nu îmi pot atinge un scop devin repede frustrat(ă) şi renunţ.

46__ Petrec mult timp pentru aspectul fizic, pentru ca oamenii sa mă valorifice.

47__ Sunt obsedat(ă) des de deciziile minore deoarece consecinţele unei greşeli par serioase.

48__ Dacă nu îmi fac treaba ar trebui să sufăr consecinţele.

49__ Foarte mult timp din viaţa mea nu am simţit că sunt special(ă) pentru cineva.

50__ Mă tem că oamenii de care mă simt apropiat(ă) mă vor părăsi sau abandona.

51__ Este doar o problemă de timp ca cineva să ajungă să mă trădeze (să mă înşele).

52__ Locul meu nu e aici; sunt singuratic(ă).

53__ Nu merit dragostea, atenţia şi respectul celorlalţi.

54__Realizările sunt mai valoroase pentru mine dacă oamenii le observă.

55__ Mă simt mai bine pretinzând că lucrurile nu-mi vor merge bine, ca să nu mă simt rău dacă

lucrurile nu merg bine.

56__ Mă gândesc des la greşelile pe care le fac şi sunt furios(ă) pe mine.

57__Majoritatea celorlalţi sunt mai capabili decât mine în domeniile profesionale şi în realizări.

58__ Sunt mai puţin capabil decât majoritatea oamenilor.

59__ Mă tem ca o sa fiu atacat(ă).

60__ Este foarte greu pentru mine şi părinţii mei să păstram detalii intime despre celalalt fără să ne

simţim vinovaţi şi înşelaţi.

61__ In relaţii, las pe cealaltă persoana sa aibă un cuvânt de spus.

62__ Sunt atât de preocupat(ă) să mă adaptez, încât uneori uit cine sunt eu.

63__ Mă concentrez mai ales asupra evenimentelor şi situaţiilor de viată negative.

64__ Când oamenii fac ceva rău am probleme să aplic expresia: „Iartă si uita”.

65__ Sunt atât de ocupat(ă) să mă ocup de oamenii de care îmi pasă, încât am puţin timp pentru

mine.

66__ Mi se pare greu să arăt căldura şi spontaneitate.

67__ Trebuie sa-mi îndeplinesc toate responsabilităţile.

68__ Detest să fiu constrâns sau reţinut din ceea ce vreau eu sa fac.

69__ Nu sacrific satisfacţia imediată pentru obţinerea unui scop îndepărtat.

70__ Mi se pare greu să-mi fixez propriile scopuri fără să mă gândesc cum ceilalţi vor răspunde

alegerilor mele.

71__ Tind să fiu pesimist(ă).

72__ Port pică chiar dacă persoana s-a scuzat.

73__ În cea mai mare parte a timpului nu am avut pe cineva care să mă asculte într-adevăr, care să

mă înţeleagă, sau care să investească în mine sentimente adevărate.

74__ Când simt că cineva la care ţin se îndepărtează de mine, devin disperat(ă).

75__ Sunt destul de suspicios (suspicioasă) în privinţa motivelor altora.

76__ Mă simt străin(ă) de ceilalţi oameni.

77__ Simt că nu pot fi iubit(ă).

78__ Când mă uit la deciziile din viaţa mea îmi dau seama că le-am făcut pe majoritatea cu gândul la

aprobarea de către ceilalţi.

79__ Oamenii apropiaţi mie, mă consideră îngrijorat(ă).

80__ Mă supăr când cred că cineva a renunţat prea repede.

81__ Nu sunt atât de talentat cum sunt ceilalţi la munca.

82__ Judecata mea nu poate fi bună in toate situaţiile de zi cu zi.

83__ Mă tem ca o sa-mi pierd toţi banii şi o sa devin un(o) nevoiaş(ă).

84__ Simt des că daca părinţii mei trăiesc prin mine, nu mai am viaţa mea pe cont propriu.

85__ Întotdeauna îi las pe ceilalţi să ia decizii pentru mine, deci nu ştiu ce vreau pentru mine.

86__ Chiar dacă nu îmi place cineva tot vreau ca el (ea) să mă placă.

87__ Dacă oamenii se entuziasmează de ceva, mă simt inconfortabil şi simt că i-aş avertiza că ceva

merge greşit.

88__ Mă enervez când oamenii se scuză şi îi învinuiesc pe ceilalţi pentru problemele lor.

89__ Întotdeauna am fost genul care a ascultat problemele altora.

90__ Mă controlez atât de mult că oamenii cred ca nu am emoţii.

91__ Simt ca este o presiune constantă asupra mea să îndeplinesc şi să realizez diferite lucruri.

92__ Simt că nu trebuie să urmez regulile normale şi convenţiile pe care ceilalţi le fac.

93__ Nu mă pot forţa să fac lucruri care nu îmi plac, chiar când ştiu că este pentru binele meu.

94__ Când nu primesc multă atenţie din partea altora mă simt puţin important(ă).

95__ Nu contează de ce fac o greşeala; când fac ceva greşit trebuie sa plătesc.

96__ Rar am avut o persoană care să mă sfătuiască sau care să mă îndrume când nu am ştiut ce să

fac.

97__ Câteodată sunt atât de îngrijorat(ă) că oamenii mă părăsesc încât îi îndepărtez eu de mine.

98__ De obicei sunt vigilent(ă) faţă de motivele pe care oamenii le au.

99__ Întotdeauna mă simt înafara grupului.

100__ Am prea multe defecte de neacceptat în foarte multe aspecte pentru a mă lăsa cunoscut(ă)

altora.

101__Caut recunoaştere şi admiraţie atunci când îmi spun părerea la o întâlnire sau întrunire. .

102__ Mă lupt cu mine însumi (însămi) pentru lucrurile în care am eşuat.

103__ Nu sunt atât de inteligent(ă) ca şi ceilalţi când este vorba de scoală sau serviciu.

104__Nu am încredere in capacitatea mea de a rezolva toate problemele care apar.

105__ Mă tem ca am o boala grava, deşi nu a fost diagnosticat nimic grav de către doctor.

106__ Simt des că nu am o identitate separată de a părinţilor mei sau de a partenerului (partenerei)

meu (mele).

107__ Am o mulţime de probleme când cer sa-mi fie respectate drepturile şi să-mi fie luate în seamă

sentimentele.

108__ Complimente şi recompensări multe mă fac sa mă simt valoros (valoroasă).

109__Sunt o persoană rea care merită să fie pedepsită.

110__ Ceilalţi oameni mă cunosc ca făcând prea mult pentru alţii şi nu destul pentru mine.

111__ Oamenii mă vad inflexibil(ă) din punct de vedere emoţional.

112__ Nu pot să-mi cer scuze pentru greşelile mele.

113__ Simt că ceea ce am de oferit are mai mare valoare decât contribuţiile altora.

114__ Rar am fost în stare să mă bazez pe propriile mele hotărâri.

YSQ-S3 – FIŞA DE COTARE

Deprivare Emoţională (ED)

1 _____ 25 _____ 49 _____ 73 _____ 96 _____ Total_____

Abandon (AB)

2 _____ 26 _____ 50 _____ 74 _____ 97 _____ Total ____

Neîncredere / Abuz (MA)

3 _____ 27 _____ 51 _____ 75 _____ 98 _____ Total ____

Izolare Socială / Înstrăinare (SI)

4 _____ 28 _____ 52 _____ 76 _____ 99 _____ Total ____

Defect / Ruşine (DS)

5 _____ 29 _____ 53 _____ 77 _____ 100 _____Total ____

Eşec (FA)

9 _____ 33 _____ 57 _____ 81 _____ 103 _____Total____

Dependenţă / Incompetenţă (DI)

10 _____ 34 _____ 58 _____ 82 _____ 104 _____Total ____

Vulnerabilitate la rău şi boală (VH)

11 _____ 35 _____ 59 _____ 83 _____ 105 _____Total ____

Protecţionism / Ego infantil (EM)

12 _____ 36 _____ 60 _____ 84 _____ 106 _____Total____

Subjugarea (SB)

13 _____ 37 _____ 61 _____ 85 _____ 107 _____Total ____

Auto-sacrificiu (SS)

17 _____ 41 _____ 65 _____ 89 _____ 110 _____Total ____

Inhibiţie emoţională (EI)

18 _____ 42 _____ 66 _____ 90 _____ 111 _____Total____

Standarde Nerealiste / Hipercriticism (US)

19 _____ 43 _____ 67 _____ 91 _____ 112 _____Total____

Revendicare / Grandomanie (ET)

20 _____ 44 _____ 68 _____ 92 _____ 113 _____Total ___

Autocontrol / auto-disciplină insuficientă (IS)

21 _____ 45 _____ 69 _____ 93 _____ 114 _____Total____

Căutarea aprobării / Recunoaşterii (AS)

6 _____ 14 _____ 22 _____ 30 _____ 38 _____46 _____

54 _____ 62 _____ 70 _____ 78 _____ 86 _____94 _____

101 _____ 108 _____ Total _____

Negativism / Pasivitate (NP)

7 _____ 15 _____ 23 _____ 31 _____ 39 _____47_____

55 _____ 63 _____ 71 _____ 79 _____ 87 _____ Total _____

Penalizarea (PU)

8 _____ 16 _____ 24 _____ 32 _____ 40 _____48 _____

56 _____ 64 _____ 72 _____ 80 _____ 88 _____95 _____

102 _____ 109 _____ Total _____

